#### KRITERIJI ZA PRIJEM UČENIKA

**U PRVI RAZRED SREDNJIH ŠKOLA BOSANSKO-PODRINJSKOG KANTONA GORAŽDE**

 **OPĆE ODREDBE**

**Član 1.**

Pravo upisa u prvi razred srednjih škola imaju učenici sa završenom osnovnom školom koji nisu stariji od 18 godina u momentu upisa.

**Član 2.**

U prvi razred srednjih škola učenici se upisuju u skladu sa Planom upisa učenika koji na prijedlog Ministarstva za obrazovanje,mlade, nauku, kulturu i sport donosi Vlada Bosansko-podrinjskog kantonaGoražde.

Upis učenika provodi posebna komisija koju imenuje Školski odbor škole.

Direktor srednje škole, na prijedlog komisije iz stava (2) ovog člana, utvrđuje preliminarnu rang-listu učenika za prijem u prvi razred.

Preliminarnu rang-listu direktor srednje škole objavljuje na oglasnoj tabli škole, sa jasno istaknutom napomenom da je na istu dopuštena žalba u roku od dva dana od dana njenog objavljivanja.

Odluku o žalbi donosi školski odbor.

Konačnu rang-listu svih kandidata i učenika primljenih u prvi razred, utvrđuje školski odbor i objavljuje je na oglasnoj tabli škole.

**Član 3.**

 Prijem-upis učenika u prvi razred srednjih škola vrši se pod istim uslovima za sve učenike državljane Bosne i Hercegovine, povratnike iz inozemstva, kao i za strane državljane i osobe bez državljanstva u skladu sa Zakonom o srednjem obrazovanju i odgoju.

**Član 4.**

 Izbor kandidata za upis u srednju školu vrši se na osnovu ovih Kriterija koji su obavezni sastavni dio Konkursa za upis učenika u prvi razred srednjih škola.

Konkurs za upis učenika u prvi razred srednjih škola u Bosansko- podrinjskom kantonu Goražde objavljuje se putem sredstava informisanja najmanje dva mjeseca prije početka školske godine.

U slučaju da u konkursnom roku iz prethodnog stava neke škole ne popune planirana mjesta, raspisuje se naknadni konkurs i to najkasnije 15 dana prije početka školske godine.

**Za školsku 2016/2017. godinu naknadni konkurs će se objaviti 27.06.2016. godine i trajaće do 29.06.2016. godine za sve srednješkole IV stepena, dok će za Srednju stručnu**

**školu „Džemal Bijedić“ Goražde III stepen konkurs trajati od 27.06. 2016. godine do**

**04.07. 2016. godine**

**Član 5.**

Kandidati koji konkurišu u gimnazije, tehničke i srodne škole i umjetničke škole u prvom konkursnom roku polažu prijemni ispit koji nije eliminatoran (osim stručnog dijela ispita– praktičnog rada u umjetničkim školama), a čiji rezultati ulaze u ukupan broj bodova svakog kandidata.

Kandidati koji konkurišu u srednje stručne škole trećeg stepena ne polažu prijemni ispit.

**Član 6.**

Detaljne informacije o mjestu i vremenu predaje dokumenata, mjestu i vremenu polaganja prijemnog ispita objavljuju se na oglasnoj tabli svake škole.

**Član 7.**

Pravo konkurisanja u naknadnom upisnom roku u škole koje u prvom konkursnom roku nisu popunile planirana mjesta imaju svi učenici koji nisu primljeni u školu u koju su prethodno konkurisali ili iz opravdanih razloga nisu konkurisali u prvom upisnom roku.

**Član 8.**

 Za prijavu na konkurs za upis u prvi razred srednje škole kandidat je dužan predati sljedeća dokumenta:

* zahtjev za upis,
* svjedočanstvo o završenom IX razredu osnovne škole (original),
* uvjerenje o uspjehu u VII i VIII razredu osnovne škole,
* izvod iz matične knjige rođenih i
* druga dokumenta relevantna za utvrđivanje broja bodova po kriterijima.
* list profesionalne orjentacije

**Član 9.**

Prijem učenika u gimnazije, tehničke i srodne škole i umjetničke škole vrši se na osnovu:

1. **PRVI KONKURSNI ROK**
* općeg uspjeha kandidata postignutog u VII, VIII i IX razredu osnovne škole,
* uspjeha iz predmeta značajnih za odgovarajuću školu, koji su utvrđeni u članu 11. ovih Kriterija
* rezultata postignutog na prijemnom ispitu za odgovarajuću školu i
* rezultata postignutih na kantonalnim, te takmičenjima na nivou entiteta u BiH, BiH, kao i na međunarodnim takmičenjima.
1. **DRUGI KONKURSNI ROK**
* općeg uspjeha kandidata postignutog u VII, VIII i IX razredu osnovne škole,
* uspjeha iz predmeta značajnih za odgovarajuću školu, koji su utvrđeni u članu 11.

 ovih Kriterija

* rezultata postignutih na kantonalnim, te takmičenjima na nivou entiteta u BiH, BiH, kao i na međunarodnim takmičenjima.

**Član 10.**

Za kandidate koji konkurišu u gimnazije, tehničke i srodne škole, broj bodova po osnovu rezultata na prijemnom ispitu i uspjeha u osnovnoj školi se utvrđuje se na slijedeći način:

1. **PRVI KONKURSNI ROK**

Bodovanje se vrši na slijedeći način: Rezultat prijemnog ispita boduje se sa maksimalno 30 bodova (zbir bodova postignutih na polaganju prijemnog ispita iz dva predmeta posebno značajna za odgovarajuću vrstu srednje škole i opći uspjeh u VII, VIII i IX razredu devetogodišnje osnovne škole sa maksimalno 20 bodova. (zbir prosječnih ocjena svedenih na dvije decimale u VII , VIII i IX razredu osnovne škole se pomnoži sa brojem 1,33), a uspjeh iz predmeta posebno značajnih za odgovarajuću školu sa maksimalno 50 bodova (zbir ocjena u VIII i IX razredu osnovne škole iz dva predmeta posebno značajna za odgovarajuću vrstu srednje škole – član 11. ovih Kriterija, se pomnoži sa brojem 2,5).

1. **DRUGI KONKURSNI ROK**

Bodovanje se vrši na slijedeći način: Rezultati općeg uspjeha u VII, VIII i IX razredu osnovne škole se boduju sa maksimalno 70 bodova (zbir prosječnih ocjena svedenih na dvije decimale u VII, VIII i IX razredu osnovne škole se pomnoži sa brojem 4,66, a uspjeh iz predmeta posebno značajnih za odgovarajuću školu sa maksimalno 30 bodova (zbir ocjena u VIII i IX razredu osnovne škole iz dva predmeta posebno značajna za odgovarajuću vrstu srednje škole - član 11. ovih Kriterija, se pomnoži sa brojem 1,5).

**Član 11.**

Prijemni ispit sadrži provjeru znanja iz odredenih predmeta i boduje se po vrstama škola kako slijedi:

|  |  |  |
| --- | --- | --- |
| **VRSTA ŠKOLE** | **Provjera znanja iz predmeta** | **Maksimalan broj bodova** |
| GIMNAZIJA, EKONOMSKA I SRODNA ŠKOLA | Bosanski/hrvatski/ srpski jezik | 15 |
| Matematika | 15 |
| **UKUPNO:** | 30 |
| TURISTIČKA ŠKOLA | Strani jezik | 15 |
| Turistička geografija  | 15 |
| **UKUPNO:** | 30 |
| UGOSTITELJSKO-TURISTIČKA  KONOBAR-TEHNOLOG | Bosanski/hrvatski/ srpski jezik  |  15 |
| Strani jezik |  15 |
| **UKUPNO:**  |  30 |
| UGOSTITELJSKO-TURISTIČKA  KUHAR-TEHNOLOG POSLASTIČAR - TEHNOLOG | Bosanski/hrvatski/ srpski jezik  |  15 |
| Hemija |  15 |
| **UKUPNO:**  |  30 |
| ADMINISTRATIVNO- PRAVNA ŠKOLA | Bosanski/hrvatski/ srpski jezik  | 15 |
| Strani jezik | 15 |
| **UKUPNO:** | 30 |
| MEDICINSKA, POLJOPRIVREDNA, ŠUMARSKA, BIOTEHNIČKA I SRODNA ŠKOLA | Hemija | 15 |
| Biologija | 15 |
| **UKUPNO:** | 30 |
| HEMIJSKA TEHNIČKA I SRODNA ŠKOLA | Hemija | 15 |
| Fizika | 15 |
| **UKUPNO:** | 30 |
| TEKSTILNA TEHNIČKA I SRODNA ŠKOLA | Bosanski/hrvatski/ srpski jezik | 15 |
| Hemija | 15 |
| **UKUPNO:** | 30 |
| MAŠINSKA, ELEKTROTEHNIČKA, PROMETNA, GRAĐEVINSKA I SRODNA ŠKOLA | Matematika | 15 |
| Fizika | 15 |
| **UKUPNO:** | 30 |

**Član 12.**

Kandidat koji konkuriše za upis u umjetničke škole polaže prijemni ispit. Praktičan rad na prijemnom ispitu je eliminatoran.

Program polaganja prijemnog ispita u umjetničkoj školi, način bodovanja i drugi relevantni podaci i obavještenja objavljuju se na oglasnoj tabli škole, s tim da je pored sadržaja stručnog dijela ispita kojeg utvrđuje škola svojim aktom, obavezno polaganje prijemnog ispita iz bosanskog/hrvatskog/srpskog jezika koji se boduje kao i kod drugih srednjih škola sa najviše 15 bodova.

**Član 13.**

Prijem učenika u strucne škole vršit ce se na osnovu:

* općeg uspjeha kandidata postignutog u VII, VIII i IX razredu osnovne škole,
* općeg uspjeha iz predmeta značajnih za upis u određenu školu (struku) u VIII i IX razredu osnovne škole, i
* rezultata postignutih na kantonalnim, federalnim, državnim i međunarodnim takmičenjima.

**Član 14.**

Za kandidate koji konkurišu u stručne škole ukupan broj bodova se utvrđuje tako da se rezultati općeg uspjeha u VII, VIII i IX razredu osnovne škole boduju sa maksimalno 80 bodova (zbir prosječnih ocjena svedenih na dvije decimale u VII, VIII i IX razredu osnovne škole se pomnoži sa brojem 5,33), a rezultati uspjeha iz predmeta značajnih za struku sa maksimalno 20 bodova (saberu se ocjene uspjeha iz dva predmeta značajna za struku postignute u VIII i IX razredu osnovne škole).

**Član 15.**

Predmeti značajni za zanimanja u okviru određene struke, koji se boduju pri upisu u stručne škole utvrđeni su kako slijedi:

|  |  |
| --- | --- |
| **STRUČNA ŠKOLA- STRUKA** | **NAZIV PREDMETA** |
| Mašinska | Matematika | Fizika |
| Elektrotehnička | Matematika | Fizika |
| Drvnoprerađivačka  | Matematika | Fizika |
| Saobraćajna | Matematika | Fizika |
| Građevinska | Matematika | Fizika |
| Šumarska  | Biologija | Hemija  |
| Poljoprivredna  | Biologija | Hemija |
| Prehrambena  | Biologija | Hemija |
| Trgovinska  | Bosanski/ hrvatski/ srpski jezik | Strani jezik |
| Ugostiteljska  | Bosanski/ hrvatski/ srpski jezik | Strani jezik |
| Ugostiteljsko-turistička | Bosanski/ hrvatski/ srpski jezik | Hemija |
| Hemijska  | Hemija  | Fizika |
| Administrativna | Bosanski/ hrvatski/ srpski jezik | Strani |
| Tekstilna  | Bosanski/hrvatski / srpski jezik | Hemija |
| Uslužne djelatnosti | Bosanski/ hrvatski/ srpski jezik | Hemija  |

**Član 16.**

Za jedno od osvojenih mjesta na kantonalnom takmičenju učenika osnovnih škola dobije se sljedeći broj bodova:

* za osvojeno prvo mjesto 3 boda
* za osvojeno drugo mjesto 2 boda
* za osvojeno treće mjesto 1 bod.

Za jedno od osvojenih mjesta na takmičenju učenika osnovnih škola na nivou Federacije BiH i BiH dobije se sljedeći broj bodova:

* za osvojeno prvo mjesto 4 boda
* za osvojeno drugo mjesto 3 boda i
* za osvojeno treće mjesto 2 boda.

Za jedno od osvojenih mjesta na međunarodnom takmicenju učenika osnovnih škola dobije se sljedeci broj bodova:

* za osvojeno prvo mjesto 5 bodova
* za osvojeno drugo mjesto 4 boda
* za osvojeno trece mjesto 3 boda.

Ukupan broj bodova koje učenik dobije na osnovu takmičenja iz ovog člana ne može preći 10 bodova, s tim da se boduju samo takmičenja koja su zvanično organizirana na nivou Kantona, Federacije BiH, BiH i to iz predmeta matematika, fizika, strani jezik, informatika, a za umjetničke škole i takmičenja iz okvira te struke.

U tehničkim školama, pored navedenog, boduju se i rezultati u okviru takmičenja pod nazivom “Smotra tehničkog stvaralaštva” koje je organiziralo Ministarstvo.

**Član 17**

Kandidat koji je u osnovnoj školi Bosansko-podrinjskog kantona Goražde iz koje dolazi proglašen učenikom generacije ne podliježe Kriterijima za prijem i upisuje se u željenu školu bez polaganja prijemnog ispita, odnosno bodovanja po ovim Kriterijima.

Od polaganja prijemnog ispita oslobađaju se učenici koji su imali odličan uspjeh iz svih predmeta od VII do IX razreda osnovne škole, te primjerno vladanje, kao i učenici sa poteškoćama u razvoju koji su pohađali osnovnu školu po prilagođenom nastavnom planu i programu.

Za kandidate iz drugih kantona koji su proglašeni učenikom generacije po kriterijima koji su u skladu sa kriterijima za izbor učenika generacije Bosansko podrinjskog kantona Goražde, tj. po kriterijima na osnovu kojih se bira samo jedan učenik generacije škole, a koje je donijelo nadležno ministarstvo, primjenjuje se stav 1. ovog člana.

**Član 18.**

Za svakog kandidata koji konkuriše za prijem u prvi razred srednje škole utvrđuje se broj bodova po osnovu rezultata navedenih u članu 10., 11., 13., 14., 15 i 16. ovih Kriterija.

Za upis u gimnaziju učenik po svim osnovama mora imati minimalno 70 bodova.

Za upis u ostale škole u kojima se polaže prijemni ispit učenik po svim osnovama mora imati minimalno 60 bodova.

 **Član 19.**

Ako je učenik završio osnovnu školu u inostranstvu i ako nema predmeta u VIII i IX razredu koji se boduju kao predmeti značajni za struku pri upisu u prvi razred, onda se umjesto ocjena iz tog predmeta uzima prosječna ocjena iz svih predmeta tog razreda (aritmetička sredina).

Prednost pod jednakim uslovima iz ovih Kriterija imaju djeca sa teškoćama u razvoju i djeca koja ispunjavaju uslove utvrđene Zakonom o dopunskim pravima boraca –branitelja i članova njihovih porodica.

 **M I N I S T A R**

 Damir Žuga, prof.